( 197 ) 
Majesté craint quils ne veullent tirer pour eulx joindre avec les Clevois 
en quoy faisant ils vouldroient passer par le pays de Lyege et le sur¬ 
prendre sils pourroient. Que a ceste cause il veulle avec ceulx de son 
pays adviser ce quil debra faire pour garder et deffendre son pays. 
Quil ne veulle entrer en aulcune neutralité avec les ennemis de sa 
Majesté laquelle estant présentement en chemin pour venir par deçà ne 
le scaueroit comporter en maniéré quelconque veu que ce seroit contre 
1 alliance défensive quil a avec les pays de par deçà. 
Quil veulle pourveoir ses forts de gens et de vivres de sorte que incon¬ 
vénient nadviengne. 
Quil veulle commander a tous gens qualifiez porter armes quils ayent 
armes et bastons prêts pour deffendre le pays quant besoing sera et que 
la royne faict faire le semblable par deçà. 
Quil veulle faire retirer tous vivres du plat pays et apporter es villes et 
forts afin que les ennemys ne sen puissent servir ne par ce le pays de sa 
Majesté recevoir dommaige. 
En ce faisant la royne les assistera de toutes les forces quelle a avec ce 
que lempereur a sa venue leur en scaura bon gre ou sils faisoient autre¬ 
ment nauroit cause de se contenter. 
Et le mesmes pourra ledit seigneur de Noirthoudt dire ausdits estats 
de Lyege en vertu des lettres de credence que lui sont baillées et ce plus 
quil semblera audit seigneur de Lyege estre convenable a la conduicte 
de lintencion de la royne a laquelle il fera rapport de son besongnye, 
faict a Bruxelles le ix e jour de juin 1543. 
MARIE. 
Par ordonnance de sa Majesté, 
Verreycken. 
VII 
Extraits de Vinstruction donnée par Marie de Hongrie à Philippe Nign 
et au comte de Buren, le 8 février 1558. (Copie.) 
(Archives du royaume, Papiers d’Êtat et de l'Audience : Correspondance de Marie 
de Hongrie, registre n° 69.) 
« Lesdits commissaires adviseront de discrètement communiquer en 
particulier avecque ceulx tant dudit chapitre que de la loy quils cognoi- 
tront avec le plus de crédit et de povoir à conduire cette affaire, et 
